Diari Oficial de la Generalitat Valenciana


Sumari del DOGV 3027, del 03-07-1997 (1997/8812)

ACORD de 17 de juny de 1997, del Govern Valencià, per la qual s'autoritza el canvi de titularitat d'una emissora de radiodifusió sonora en ones mètriques amb modulació de freqüència a la localitat de Petrer a favor d'»Ibérica de Comunicaciones, SA».
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3027

Data del DOGV
:   03-07-1997

Secció del DOGV
:   CONVENIS I ACTES - CONCESSIONS ADMINISTRATIVES

Número del document
:   1997/8812


Data del document
:   17-06-1997

Organisme emissor
:   Conselleria de Presidència

Tipus de document
:   Acord

ACORD de 17 de juny de 1997, del Govern Valencià, per la qual s'autoritza el canvi de titularitat d'una emissora de radiodifusió sonora en ones mètriques amb modulació de freqüència a la localitat de Petrer a favor d'»Ibérica de Comunicaciones, SA».  
El Govern Valencià, en la reunió del dia 17 de juny de 1997, adoptà l'acord següent:  
Per Acord del Govern Valencià de 18 d'abril de 1995, publicat en el Diari Oficial de la Generalitat Valenciana , de 4 de maig del mateix any, es va atorgar a «Editorial Prensa Alicantina, SA», amb caràcter definitiu, la concessió d'una emissora de radiodifusió sonora en ones mètriques amb modulació de freqüència a Petrer.  
El 22 de febrer de 1996, es va sol·licitar a la Direcció General de Mitjans de Comunicació Social i Relacions Informatives, de la Presidència de la Generalitat Valenciana la transferència de titularitat de l'esmentada concessió a favor de la mercantil «Ibérica de Comunicaciones, SA», i es va aportar tota la documentació relativa a la societat adquirent.  
Estudiat l'expedient relatiu al canvi de titularitat de la concessió, a proposta del conseller de Presidència, el Govern Valencià  
ACORDA  
Primer  
Autoritzar el canvi de titularitat de l'esmentada emissora de radiodifusió sonora en ones mètriques amb modulació de freqüència a Petrer, a favor d'»Ibérica de Comunicaciones, SA».  
Segon  
El canvi de titularitat no implica alteració de les condicions tècniques aprovades en el seu moment i suposa, per al titular, l'acatament de la normativa aplicable, tant estatal com autonòmica. L'incompliment dels requisits legals podrà donar lloc a la revocació de la concessió.  
Les persones interessades podran interposar contra aquest acord, que posa fi a la via administrativa, després de la comunicació preceptiva al Govern Valencià, recurs contenciós administratiu davant la corresponent Sala del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació o publicació d'aquest acord en el Diari Oficial de la Generalitat Valenciana, d'acord amb el que estableixen els articles 48, 109 c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2 f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992). Tot això sense perjudici que les persones interessades utilitzen qualsevol altre recurs que consideren oportú.  
València, 17 de juny de 1997  
El conseller secretari del Govern Valencià,  
JOSÉ JOAQUÍN RIPOLL SERRANO